
ΤΕΥΧΟΣ ΔΕΥΤΕΡΟ 


Αρ 


. Φύλλου 476 


ΑΠΟΦΑΣΕΙΣ 

Αριθμ. Γ456/ΟΙΚ.80617 487/2017 

Υποχρέωση εφοδιασμού των Φ.Δ.Χ. αυτοκινήτων 
και των ειδικών τουριστικών λεωφορείων Δ.Χ. με 
ηλεκτρονικά αναγνώσιμο σήμα (ΗΑΣ), καθώς και 
καθορισμός του τύπου, του περιεχομένου, της 
διαδικασίας, των όρων, των προϋποθέσεων και 
των φορέων χορήγησής του. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις: 

α) Του άρθρου 5 του ν. 3446/2006 (ΦΕΚ 49 Α') «Οργά¬ 
νωση και λειτουργία των αρχών ελέγχου κυκλοφορίας 
των οχημάτων - Ρυθμίσεις για τις επιβατικές μεταφορές 
και άλλες διατάξεις», 

β) της παρ. 2 του άρθρου 13 και του άρθρου 15 του 
ν. 711/1977 (Α' 284) «Περί ΕιδικώνΤουριστικών Λεωφο¬ 
ρείων», όπως τελευταία προστέθηκε με την παρ. 8 του 
άρθρου 119 του ν. 4070/2012 (ΦΕΚ 82 Α') «Ρυθμίσεις Ηλε¬ 
κτρονικών Επικοινωνιών, Μεταφορών, Δημοσίων Έργων 
και άλλες διατάξεις», 

γ) της παραγράφου 4δ του άρθρου 17 του ν. 3534/2007 
«Σύσταση Αρχής για την κατανομή του διαθέσιμου χρό¬ 
νου χρήσης στους ελληνικούς αερολιμένες και άλλες 
διατάξεις» (ΦΕΚ Α' 40/23.02.2007), 
δ) του π.δ. 123/2016 (Α' 208) «Ανασύσταση και μετο- 
νομασία του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης, ανασύσταση του 
Υπουργείου Τουρισμού, σύσταση Υπουργείου Μετανα- 
στευτικής Πολιτικής και Υπουργείου Ψηφιακής Πολιτι¬ 
κής, Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρό¬ 
τησης, Οικονομία, Ανάπτυξης και Τουρισμού και Υπο¬ 
δομών, Μεταφορών και Δικτύων», 
ε) του π.δ. 125/2016 (Α'210) «Διορισμός Υπουργών, 
Αναπληρωτών Υπουργών και Υφυπουργών», 
στ) την αριθ. οικ.4402/88/24-1-2017 απόφαση του 
Πρωθυπουργού και του Υπουργού Υποδομών και Μετα¬ 
φορών «Καθορισμός αρμοδιοτήτων Υφυπουργού Υπο¬ 
δομών και Μεταφορών Νικόλαου Μαυραγάνη» (ΒΊ 27), 


ι) την αριθμ. οικ.26398/28-4-2015 (ΤΥΕΘΟΔΦ 315) 
κοινή απόφαση του Πρωθυπουργού και του Αναπλη¬ 
ρωτή Υπουργού Οικονομίας, Υποδομών, Ναυτιλίας και 
Τουρισμού «Διορισμός Γενικής Γραμματέωςτου πρώην 
Υπουργείου Υποδομών, Μεταφορών και Δικτύων». 

2. Την αναγκαιότητα ελέγχου της νόμιμης κυκλοφο¬ 
ρίας των Φ.Δ.Χ. αυτοκινήτων οχημάτων καθώς και της 
καταγραφής και ελέγχου των νομίμως κυκλοφορούντων 
ειδικών τουριστικών λεωφορείων Δ.Χ. με τη χρήση συ¬ 
στημάτων Τ.Π.Ε. και τη λειτουργική διασύνδεση πληροφο¬ 
ριακών συστημάτων του Υ.ΥΠ.ΜΕ. με άλλους φορείς, με 
σκοπό την συστηματική ανταλλαγή δεδομένων και ενη¬ 
μέρωση των τηρούμενων αρχείων σε πραγματικό χρόνο. 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Υποχρέωση προμήθειας ηλεκτρονικά 

αναγνώσιμου σήματος (ΗΑΣ) 

1. Κάθε φορτηγό δημόσιας χρήσης (Φ.Δ.Χ.) αυτοκίνητο 
και κάθε ειδικό τουριστικό λεωφορείο δημόσιας χρήσης 
(Τ.Λ.Δ.Χ.) οφείλει να φέρει έγκυρο ηλεκτρονικό σήμα τύ¬ 
που Αυτοκόλλητης Ηλεκτρονικής Ετικέτας (ηλεκτρονική 
ετικέτα - ηλεκτρονικά αναγνώσιμο σήμα), επικολλημένο 
σε σταθερό σημείο, εντός του οχήματος και συγκεκρι¬ 
μένα στον εμπρόσθιο ανεμοθώρακα, το οποίο πληροί 
τις προδιαγραφές της παρούσης. Το ηλεκτρονικά ανα¬ 
γνώσιμο σήμα έχει μέγιστη διάρκεια ισχύος τέσσερα (4) 
έτη. Μετά τη λήξη ισχύος του, ο ιδιοκτήτης οφείλει να 
εφοδιάσει εκ νέου κάθε όχημα του με έγκυρο ΗΑΣ. Το 
Η.Α.Σ. αντικαθίσταται εφόσον μεταβληθούν τα βασικά 
δεδομένα της περίπτωσης γ της παρ. 2 του άρθρου 4. 

2. Η αξία του ηλεκτρονικά αναγνώσιμου σήματος, κα¬ 
θορίζεται από τον κάθε φορέα χορήγησης, με αντίτιμο 
που δεν υπερβαίνει τα εξήντα (60) ευρώ συμπεριλαμ¬ 
βανομένου Φ.Π.Α., επιβαρύνει τον ιδιοκτήτη του Φ.Δ.Χ. 
ή του Τ.Λ.Δ.Χ. και καταβάλλεται σε κάθε περίπτωση έκ¬ 
δοσης έγκυρου ΗΑΣ. 

Άρθρο 2 

Φορείς και Σύστημα Χορήγησης Ηλεκτρονικά 

Αναγνώσιμου Σήματος 

1. Ως φορείς χορήγησης του ηλεκτρονικά αναγνώσι¬ 
μου σήματος δύνανται να οριστούν όλα τα δευτεροβάθ- 

μια συνδικαλιστικά όργανα που εκ του καταστατικού 
τους εκπροσωπούν ιδιοκτήτες των Φ.Δ.Χ. αυτοκινήτων 
ή / και τωνΤ.Λ.Δ.Χ., καθώς και τα συνδικαλιστικά όργανα 
της παρ. 3 του άρθρου αυτού, τα οποία στο εξής αναφέ- 
ρονται ως «Φορείς Χορήγησης». 

2. Τα ενδιαφερόμενο συνδικαλιστικά όργανα υποβάλ¬ 
λουν, κατά περίπτωση, τα ακόλουθα δικαιολογητικά: 

α) Αίτηση του συνδικαλιστικού οργάνου στην αρμόδια 
κατά περίπτωση Διεύθυνση του Υπουργείου Υποδομών 
και Μεταφορών (Συνδυασμένων Μεταφορών ή / και Επι¬ 
βατικών Μεταφορών). 

β) Ισχύον καταστατικό του συνδικαλιστικού οργά¬ 
νου, συνοδευόμενο από υπεύθυνη δήλωση του φορέα 
ότι δεν έχουν πραγματοποιηθεί άλλες τροποποιήσεις, 
προκειμένου να επιβεβαιωθεί η εκ του καταστατικού 
τους εκπροσώπηση ιδιοκτητών Φ.Δ.Χ. ή / και Τ.Λ.Δ.Χ. 
και, συνακόλουθα, το καταρχήν σχετικό τους δικαίωμα. 

γ) Υπεύθυνη δήλωση ότι σε διάστημα τριών (3) μηνών 
από τον ορισμό του συνδικαλιστικού οργάνου ως «Φο¬ 
ρέα Χορήγησης», ο φορέας χορήγησης θα παραδώσει 
στους υποδεικνυόμενους από το Υπουργείο Υποδομών 
και Μεταφορών, Αρχές Ελέγχου πενήντα (50) τερματικές 
συσκευές, όπως αυτές περιγράφονται στο άρθρο 4. 

Κατόπιν ελέγχου από τις Διευθύνσεις Συνδυασμένων 
Μεταφορών ή / και Επιβατικών Μεταφορών συμμόρ¬ 
φωσης ως προς τα ανωτέρω, εκδίδεται απόφαση του 
Γενικού Γραμματέα Υποδομών και Μεταφορών, για την 
έγκριση του αιτούμενου συνδικαλιστικού οργάνου ως 
φορέα χορήγησης του ΗΑΣ. Η Διεύθυνση Ανάπτυξης, 
Συντήρησης και Λειτουργίας Εφαρμογών της Γενικής 
Διεύθυνσης Ηλεκτρονικής Διακυβέρνησης του Υπ.ΥΠ. 
ΜΕ. χορηγεί βάσει της ανωτέρω απόφασης κωδικό φο¬ 
ρέα χορήγησης. 

3. Ειδικά το Πανελλήνιο Συνδικάτο Χερσαίων Εμπορευ- 
ματικών Μεταφορών (Π.Σ.Χ.Ε.Μ.) και η Γενική Πανελλα¬ 
δική Ομοσπονδία ΕπιχειρήσεωνΤουρισμού (Γ.Ε.Π.Ο.Ε.Τ.) 
προσκομίζουν εντός δύο εβδομάδων από τη δημοσίευ¬ 
ση της παρούσης στη Δ/νση Συνδυασμένων Μεταφορών 
ή Επιβατικών Μεταφορών αντίστοιχα, υπεύθυνη δήλω¬ 
ση, υπογεγραμμένη από το νόμιμο εκπρόσωπο τους, 
ότι επιθυμούν να συνεχίσουν να υφίστανται ως «Φορείς 
χορήγησης», καθώς και ότι εντός τριών (3) μηνών δε¬ 
σμεύονται να παραδώσουν στους υποδεικνυόμενους 
από το Υπουργείο Υποδομών και Μεταφορών, Αρχές 
Ελέγχου πενήντα (50) τερματικές συσκευές, όπως αυτές 
περιγράφονται στο άρθρο 4. 

Για τις ανωτέρω ΠΣΧΕΜ και ΓΕΠΟΕΤ δεν απαιτείται η 
έκδοση απόφασης του Γενικού Γραμματέα Υποδομών 
και Μεταφορών περί έγκρισης του αιτούμενου συνδι¬ 
καλιστικού οργάνου ως φορέα χορήγησης του ΗΑΣ. 
Η Διεύθυνση Ανάπτυξης, Συντήρησης και Λειτουργίας 
Εφαρμογών της Γενικής Διεύθυνσης Ηλεκτρονικής Δια¬ 
κυβέρνησης του Υπ.ΥΠ.ΜΕ. ενημερώνεται εγγράφωςγια 
τη συμμόρφωση τους ως προς τα ανωτέρω, προκειμένου 
να τους χορηγήσει κωδικό φορέα χορήγησης. 

Σε περίπτωση μη συμμόρφωσης τους στην υποχρέ¬ 
ωση χορήγησης τερματικών συσκευών, θα επέρχεται 
αναστολή, με απόφαση του Γενικού Γραμματέα Υποδο¬ 
μών και Μεταφορών, του δικαιώματος τους ως Φορέα 


Χορήγησης για το χρονικό διάστημα έως την παράδοση 
των τερματικών συσκευών. 

Σε περίπτωση που οι ΠΣΧΕΜ και ΓΕΠΟΕΤ δεν επιθυ¬ 
μούν να παραμείνουν ως Φορείς Χορήγησης υπό τους 
όρους της παρούσης, οι ανωτέρω υποχρεούνται να 
ενημερώσουν εγγράφωςτην κατά περίπτωση αρμόδια 
Διεύθυνση (Συνδυασμένων ή Επιβατικών Μεταφορών), 
παραμένοντας φορείς χορήγησης για διάστημα τεσσά¬ 
ρων (4) μηνών από την ημερομηνία δημοσίευσης της 
παρούσης. 

4. Γενική Περιγραφή Συστήματος 

Το ηλεκτρονικά αναγνώσιμο σήμα (ΗΑΣ) είναι τύπου αυ¬ 
τοκόλλητης ηλεκτρονικής ετικέτας (ηλεκτρονική ετικέτα). 

Κάθε Φορέας Χορήγησης υποχρεούται με δική του 
ευθύνη: 

(α) Να προμηθεύεται, να χορηγεί και να εγκαθιστά στα 
Φ.Δ.Χ. ή / και στα Τ.Λ.Δ.Χ. των αιτούμενων ιδιοκτητών 
τους, ηλεκτρονικό σήμα τύπου Αυτοκόλλητης Ηλεκτρο¬ 
νικής Ετικέτας (ηλεκτρονική ετικέτα).Το ΗΑΣ χορηγείται 
στον αιτούμενο ιδιοκτήτη σύμφωνα με τους όρους της 
παρούσης, ανεξαρτήτως εάν αυτός είναι ή όχι μέλος του 
συγκεκριμένου Φορέα Χορήγησης, υπό την προϋπόθεση 
ότι ο φορέας χορήγησης εκπροσωπεί την κατηγορία του 
οχήματος για το οποίο υποβάλλεται το αίτημα. 

(β) Να εγκαταστήσει και να λειτουργεί Πληροφοριακό 
Σύστημα (ΠΣ) ώστε να παρακολουθεί μηχανογραφικά 
τη χορήγηση και εγκατάσταση των ΗΑΣ στα Φ.Δ.Χ. ή / 
και στα Τ.Λ.Δ.Χ. 

(γ) Να ανταλλάσσει ηλεκτρονικά αρχεία με το Υπουρ¬ 
γείο Υποδομών και Μεταφορών. 

(δ) Να παρέχει στα εξουσιοδοτημένα για τον έλεγχο 
όργανα του άρθρου 2 του ν. 3446/2006 (στο εξής «Αρχές 
Ελέγχου»), κατάλληλες τερματικές συσκευές, σύμφωνα 
με τα οριζόμενα στο άρθρο 4 και να αναλάβει το κόστος 
λειτουργίας, συντήρησης, αντικατάστασης τους, καθώς 
και την απόσυρση τους για όλο το χρονικό διάστημα 
που αυτές χρησιμοποιούνται από τις αρχές ελέγχου στις 
οποίες τις χορήγησε. 

(ε) Να παρέχει την κατάλληλη εκπαίδευση του προσω¬ 
πικού των Αρχών Ελέγχου στη χρήση των τερματικών 
συσκευών, ώστε να είναι σε θέση να πραγματοποιούν 
ελέγχους. 

(στ) Να λαμβάνει όλα τα απαραίτητα μέτρα για τη 
συντήρηση και διαχείριση του πληροφοριακού συστή¬ 
ματος από ειδικευμένο προσωπικό, τη λειτουργία του 
από κατάλληλα εκπαιδευμένους χρήστες και τέλος την 
επαρκή φύλαξη των χώρων εγκατάστασης ώστε να επι¬ 
τυγχάνεται η μέγιστη διαθεσιμότητα και ασφάλεια του 
συστήματος και των δεδομένων. 

(ζ) Να λαμβάνει όλα τα απαραίτητα μέτρα για την προ¬ 
στασία των προσωπικών δεδομένων και την τήρηση των 
σχετικών με αυτή απαιτούμενων διαδικασιών. 

5. Βασικές αρχές ΠΣ των Φορέων Χορήγησης: Το ΠΣ 
τηρεί τις ακόλουθες βασικές αρχές: 

(α) Τηρεί σύστημα πρόσβασης με διακριτούς ρόλους 
και εξουσιοδοτημένους χρήστες. 

(β) Κάθε εξουσιοδοτημένοςχρήστηςτου ΠΣ έχει προ¬ 
σωπικό κωδικό πρόσβασης (Ιθ 9 ίη) και κωδικό ασφαλείας 
(ρ355ννοΓά). 

(γ) Κάθε ενέργεια, δημιουργίας νέας εγγραφής, μετα¬ 
βολής εγγραφής ή διαγραφής σε αρχεία του ΠΣ καταγρά¬ 
φεται, με τήρηση του είδους ενέργειας, των στοιχείων 
του χρήστη, της ημερομηνίας και της ώρας. 

δ.Τηρούμενα αρχεία στο ΠΣτων Φορέων Χορήγησης: 

Ο κάθε Φορέας Χορήγησης οφείλει να τηρεί τα ακό¬ 
λουθα αρχεία: 

(α) Αρχείο «Αποδιδόμενες Ηλεκτρονικές Ετικέτες» με 
τα ακόλουθα πεδία: 

1. επώνυμο, όνομα και πατρώνυμο ή επωνυμία στη 
περίπτωση των εταιρειών (πληντων ΙΜΕ -ΕΠΕ), 

2. διεύθυνση κατοικίας ή έδρα εταιρείας, 

3. αριθμός Φορολογικού Μητρώου, 

4. ειδικός αριθμός δικαιώματος (μόνο για τα Φ.Δ.Χ. 
αυτοκίνητα), 

5. αριθμός κυκλοφορίας οχήματος, 

6. αριθμός πλαισίου οχήματος, 

7. εργοστάσιο κατασκευής, 

8. τύπος οχήματος, 

9. έδρα και νομός, 

10. ημερομηνία μεταβολής και ώρα συστήματος Υ.ΥΠ.ΜΕ., 

11. ημερομηνία και ώρα δημιουργίας εγγραφής, 

12. κωδικός αριθμός ταυτότητας (ταυτοτικός αριθμός) 
της ηλεκτρονικής ετικέτας που αποδίδεται, 

13. κωδικός της Δ/νσης Μεταφορών που χορήγησε τη 
βεβαίωση (μόνο για τα Τ.Λ.Δ.Χ.), 

14. αριθμός πρωτοκόλλου της βεβαίωσης (μόνο για 
τα Τ.Λ.Δ.Χ.), 

15. ημερομηνία της βεβαίωσης (μόνο για τα Τ.Λ.Δ.Χ.), 

16. ημερομηνία και ώρα τοποθέτησης, 

17. στοιχεία εγκαταστάτη, 

18. στοιχεία χρήστη ΠΣ, 

19. Ημερομηνία έναρξης ισχύος, 

20. Ημερομηνία λήξης ισχύος. 

Σε περίπτωση πλέον του ενός ιδιοκτητών (συνιοδιο- 
κτησία), τα πεδία 1 έως 3 αφορούν τον πρώτο ιδιοκτήτη, 
σύμφωνα με τη σειρά αναγραφής στην αντίστοιχη άδεια 
κυκλοφορίας. 

Τα πεδία 1 έως και 10 αντλούνται από το αρχείο αδειών 
κυκλοφορίας οχημάτων που τηρείται στο Υ.ΥΠ.ΜΕ., σε 
πραγματικό χρόνο, κάθε φορά που χορηγείται ηλεκτρο¬ 
νική ετικέτα, οι δε φορείς χορήγησης οφείλουν να τα 
τηρούν αναλλοίωτα. 

(β) Αρχείο «Ανενεργές Ηλεκτρονικές Ετικέτες» με τα 
ακόλουθα πεδία: 

1. ο ταυτοτικός αριθμός ηλεκτρονικής ετικέτας που 
καταργήθηκε, 

2. η αιτία για την οποία καταργήθηκε η ηλεκτρονική 
ετικέτα (φθορά, απώλεια, ανανέωση, τροποποίηση βα¬ 
σικών δεδομένων, σφάλμα καταχώρησης), 

3. η ημερομηνία και ώρα δημιουργίας της εγγραφής, 

4. τα στοιχεία χρήστη ΠΣ. 

(γ) Αρχείο «Εξουσιοδοτημένοι χρήστες» μετά ακόλου¬ 
θα πεδία: 

1. προσωπικός αριθμός χρήστη (ΙΙεθΓ Ιό.). 

2. Ονοματεπώνυμο. 

3. Ημερομηνία εξουσιοδότησης. 

4. Ημερομηνία ανάκλησης εξουσιοδότησης. 

5. Ρόλος χρήστη. 


Άρθρο 3 

Περιγραφή Ηλεκτρονικής Ετικέτας- 
διαδικασία χορήγησης 

1. (α) Η αυτοκόλλητη ηλεκτρονική ετικέτα θα πρέπει 
να είναι τεχνολογίας Ρώάίο ΕΓθηυθπεγ Ιάθηΐίίίοθΐίοη 
(ΡΡΙ0139). 

(β) Η ηλεκτρονική ετικέτα φέρει μοναδικό και αναλ¬ 
λοίωτο κωδικό αριθμό ταυτότητας. Αυτός ο μοναδικός 
ταυτοτικός αριθμός της ηλεκτρονικής ετικέτας πρέπει 
να είναι αναγνώσιμος μέσω κατάλληλης ηλεκτρονικής 
διάταξης από απόσταση μερικών εκατοστών του μέτρου. 
Δεν είναι αναγκαία η κρυπτογράφηση των στοιχείων της 
ηλεκτρονικής ετικέτας. 

2. (α) Για τη χορήγηση του ηλεκτρονικά αναγνώσιμου 
σήματος ο κάθε ιδιοκτήτης Φ.Δ.Χ. ή / και Τ.Λ.Δ.Χ., ή νο- 
μίμως εξουσιοδοτημένο από αυτόν πρόσωπο, υποχρε- 
ούται να απευθυνθεί σε εγκεκριμένο Φορέα Χορήγησης 
(ανάλογα με το είδος του οχήματος, φορτηγό ή λεωφο¬ 
ρείο) και να προβεί στις απαραίτητες ενέργειες ούτως 
ώστε, υπό τους όρους της παρούσης, να του χορηγηθεί 
και να τοποθετηθεί ηλεκτρονικά αναγνώσιμο σήμα σε 
κάθε Φ.Δ.Χ. ή / και Τ.Λ.Δ.Χ. του αιτούντος. Εφόσον εκ- 
δοθεί άδεια κυκλοφορίας η οποία επιφέρει υποχρέωση 
εφοδιασμού με ΗΑΣ, σύμφωνα με την παρ.1 άρθρο 1 
της παρούσας, ο ιδιοκτήτης υποχρεούται εντός δέκα (10) 
ημερολογιακών ημερών από την ημερομηνία έκδοσης 
αυτής, να υποβάλει σχετική αίτηση στο Φορέα Χορήγη¬ 
σης. Στο διάστημα αυτό δεν επιβάλλονται οι κυρώσεις 
του άρθρου 5 της παρούσας. 

(β) Ειδικά σε ό,τι αφορά τα Τ.Λ.Δ.Χ., προκειμένου να 
χορηγηθεί το ηλεκτρονικά αναγνώσιμο σήμα απαιτείται 
από τον κάθε ιδιοκτήτη η προσκόμιση, σε φορέα χορή¬ 
γησης που έκτου καταστατικού του εκπροσωπεί Τ.Λ.Δ.Χ., 
βεβαίωσης από την αρμόδια Περιφερειακή Υπηρεσία 
Μεταφορών και Επικοινωνιών της έδρας του λεωφορεί¬ 
ου ότι το συγκεκριμένο Τ.Λ.Δ.Χ. (αριθμός κυκλοφορίας 
και αριθμός πλαισίου οχήματος) στο οποίο πρόκειται να 
χορηγηθεί το ηλεκτρονικά αναγνώσιμο σήμα έχει τεθεί 
σε κυκλοφορία νόμιμα ή κυκλοφορεί νόμιμα σε αντι¬ 
κατάσταση άλλου (αριθμός κυκλοφορίας και αριθμός 
πλαισίου αποχαρακτηρισθέντος οχήματος). Επίσης, στην 
ίδια βεβαίωση θα πρέπει να αναγράφεται εάν έχει ή δεν 
έχει χορηγηθεί αντίγραφο αδείας κυκλοφορίας και κρα¬ 
τικών πινακίδων λόγω κλοπής, απώλειας, καταστροφής 
ή φθοράς αυτών. 

3. Κατά τη χορήγηση της ηλεκτρονικής ετικέτας στο 
Φ.Δ.Χ. ή στοΤΑΔ.Χ., με μέριμνα του κάθε Φορέα Χορή¬ 
γησης εκτελούνται τα ακόλουθα: 

(α) Ελέγχεται αν κάθε ηλεκτρονική ετικέτα φέρει μονα¬ 
δικό και αναλλοίωτο κωδικό αριθμό ταυτότητας. 

(β) Διαπιστώνεται η συνέπεια των αναγραφομένων 
στην άδεια κυκλοφορίας του οχήματος με τα στοιχεία 
του οχήματος (αριθμό κυκλοφορίας, αριθμό πλαισίου, 
εργοστάσιο κατασκευής κ.λπ.). 

(γ) Διαπιστώνεται η συνέπεια των αναγραφομένων 
στην άδεια κυκλοφορίας του οχήματος με τα δεδομένα 
(αριθμός κυκλοφορίας και αριθμός πλαισίου, εργοστά- 




3870 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'476/17.02.2017 


σιο κατασκευής κ.λπ.) που αντλούνται από το αρχείο 
αδειών κυκλοφορίας οχημάτων που τηρείται στο Υ.ΥΠ. 
ΜΕ. σε πραγματικό χρόνο. 

(δ) Δημιουργείται νέα εγγραφή στο αρχείο «Αποδιδό¬ 
μενες Ηλεκτρονικές Ετικέτες» σύμφωνα με την παράγρα¬ 
φο 6(α) του άρθρου 2, εγγράφονται δε στην ηλεκτρονική 
ετικέτα τα πεδία της παραγράφου 6(α) του άρθρου 2 με 
α/α 1,3,4,5,6,12,13,14,15,19,20. Εγγράφεται επίσης, 
ο κωδικός του φορέα χορήγησης. 

(ε) Η ηλεκτρονική ετικέτα κατά την εγκατάσταση της, 
επικολλάται εντός του οχήματος και επί του εμπρόσθιου 
ανεμοθώρακα (παρμπρίζ). Μετά την τοποθέτηση της 
ηλεκτρονικής ετικέτας στο όχημα κάθε προσπάθεια απο¬ 
κόλλησης προκαλεί την καταστροφή της. 

(στ) Σε περίπτωση (I) απώλειας ή καταστροφής της 
ηλεκτρονικής ετικέτας, (II) αλλαγής βασικών δεδομένων 
όπως αναφέρονται στη παράγραφο 2γ του άρθρου 4, (III) 
λήξης ισχύος της ηλεκτρονικής ετικέτας, η ηλεκτρονική 
ετικέτα θεωρείται άκυρη. Στην περίπτωση (I) ο ο ενδι¬ 
αφερόμενος ιδιοκτήτης οφείλει άμεσα να δηλώσει την 
απώλεια ή καταστροφή της ηλεκτρονικής ετικέτας σε 
Αστυνομική Αρχή και να προσκομίσει σχετική βεβαίωση 
στο Φορέα Χορήγησης. Σε όλες τις ανωτέρω περιπτώ¬ 
σεις, ο φορέας χορήγησης δημιουργεί σχετική εγγραφή 
και στο αρχείο «Ανενεργές Ηλεκτρονικές Ετικέτες» που 
τηρεί στο πληροφοριακό του σύστημα και περιγράφεται 
στην παράγραφο 4 του άρθρου 2, πριν τη χορήγηση της 
ηλεκτρονικής ετικέτας. 

(ζ) Ο κάθε Φορέας Χορήγησης υποχρεούται να χορηγεί 
στον κάθε ενδιαφερόμενο βεβαίωση κατά την υποβολή 
της αίτησης για τη χορήγηση έγκυρου ηλεκτρονικά ανα¬ 
γνώσιμου σήματος, εάν αυτό δεν χορηγηθεί αυθημερόν. 
Η βεβαίωση έχει ισχύ έωςτη χορήγηση του σήματος και 
δεν υπερβαίνει τον ένα (1) μήνα. Οι βεβαιώσεις χορηγού¬ 
νται χωρίς χρέωση. 

Άρθρο 4 

Τερματικές συσκευές, έλεγχος οχημάτων 
και διαλειτουργικότητα με το Υπ.ΥΠ.ΜΕ. 

1. Περιγραφή τερματικών συσκευών και λειτουργιών 
κατά τον έλεγχο Φ.Δ.Χ. και Τ.Λ.Δ.Χ.: 

Οι τερματικές συσκευές είναι τεχνολογίας υπολογιστή 
χειρός και έχουν ενσωματωμένες ή κατάλληλα προσαρ¬ 
μοσμένες πρόσθετες ηλεκτρονικές διατάξεις, που πα¬ 
ρέχουν λειτουργίες ανάγνωσης ηλεκτρονικών ετικετών 
(ΚΡΙϋ Γθθάθή και διασύνδεσης δεδομένων με δημόσιο 
δίκτυο κινητής τηλεφωνίας. Οι λειτουργίες που πρέπει 
να εκτελούν είναι: 

(α) Ταυτοποίηση του χρήστη της τερματικής συσκευ¬ 
ής, που αποτελεί εξουσιοδοτημένο όργανο ελέγχου. 

(β) Ανάγνωση και εμφάνιση στην οθόνη της τερματι¬ 
κής συσκευής του ταυτοτικού αριθμού και των δεδομέ¬ 
νων της ηλεκτρονικής ετικέτας που βρίσκεται εγκατε¬ 
στημένη σε Φ.Δ.Χ. ή Τ.Λ.Δ.Χ. και έχει χορηγηθεί σύμφωνα 
με τις προβλέψεις της παρούσας ή είχε χορηγηθεί με 
προϊσχύουσες αποφάσεις. 

(γ) Αποστολή μέσω υπηρεσιών διαδικτύου στο ΠΣ του 
Υ.ΥΠ.ΜΕ. όλων των στοιχείων της ηλεκτρονικής ετικέτας 
που αναγνώστηκαν, των στοιχείων ταυτοποίησης του 


οργάνου της Αρχής Ελέγχου, της ημερομηνίας και ώρας 
ελέγχου, της τοποθεσίας ελέγχου και τυχόν παρατηρή¬ 
σεων, καθώς και εμφάνιση στην οθόνη της τερματικής 
συσκευής του αποτελέσματος του ελέγχου που περιγρά- 
φεται στην παρ. 2.γ του παρόντος άρθρου. 

2. Το Υπουργείο Υποδομών και Μεταφορών: 

(α) διαθέτει από το Μητρώο Αδειών Κυκλοφορίας 
Οχημάτων, μέσω υπηρεσίας διαδικτύου, στους φορείς 
χορήγησης τα ακόλουθα πεδία ανά όχημα: 

1. επώνυμο, όνομα και πατρώνυμο ή επωνυμία στη πε¬ 
ρίπτωση των εταιρειών (πλην των ΙΜΕ -ΕΠΕ) όπως αυτή 
αναγράφεται στην άδεια κυκλοφορίας, 

2. η διεύθυνση κατοικίας ή έδρα εταιρείας, 

3. ο αριθμός Φορολογικού Μητρώου, 

4. ο ειδικός αριθμός δικαιώματος (μόνο για τα Φ.Δ.Χ. 
αυτοκίνητα), 

5. ο αριθμός κυκλοφορίας οχήματος, 

6. ο αριθμός πλαισίου οχήματος, 

7. το εργοστάσιο κατασκευής, 

8. ο τύπος του οχήματος, 

9. η έδρα και ο νομός, 

10. η ημερομηνία μεταβολής και η ώρα συστήματος 
Υ.ΥΠ.ΜΕ. 

Σε περίπτωση πλέον του ενός ιδιοκτητών (συνιοδιο- 
κτησια), τα πεδία 1 έως 3 αφορούν τον πρώτο ιδιοκτήτη, 
σύμφωνα με τη σειρά αναγραφής στην αντίστοιχη άδεια 
κυκλοφορίας. 

(β) Λαμβάνει μέσω υπηρεσιών διαδικτύου από τους 
Φορείς Χορήγησης αντίγραφα των αντίστοιχων εγγρα¬ 
φών που καταχωρούνται στα αρχεία τους «Αποδιδόμε¬ 
νες ηλεκτρονικές ετικέτες», «Ανενεργές ηλεκτρονικές 
ετικέτες» και «Εξουσιοδοτημένοι χρήστες», σύμφωνα 
με την παρ. 6 του άρθρου 2. 

(γ) Λαμβάνει μέσω υπηρεσιών διαδικτύου από τις τερ¬ 
ματικές συσκευές τα δεδομένα που περιγράφονται στην 
παράγραφο 1 .γ του παρόντος άρθρου και ελέγχει την 
εγκυρότητα της ηλεκτρονικής ετικέτας συγκρίνοντας 
τα δεδομένα της με τα αντίστοιχα που είναι καταχω- 
ρημένα στο Αρχείο Αποδιδόμενες Ετικέτες, στο Αρχείο 
Ανενεργές Ετικέτες και στο Αρχείο Αδειών Κυκλοφορίας 
Οχημάτων του Υ.ΥΠ.ΜΕ. 

Σε περίπτωση ύπαρξης εγγραφής στο Αρχείο Απο¬ 
διδόμενες Ετικέτες χωρίς την ύπαρξη εγγραφής στο 
Αρχείο Ανενεργές Ετικέτες και εφόσον δεν υφίστανται 
αποκλίσεις των δεδομένων της ετικέτας από το αρχείο 
Αποδιδόμενες Ετικέτες και από το Αρχείο Αδειών Κυκλο¬ 
φορίας Οχημάτων του Υ.ΥΠ.ΜΕ. στα βασικά δεδομένα 
[αριθμός κυκλοφορίας οχήματος, αριθμός πλαισίου οχή¬ 
ματος, επώνυμο, όνομα και πατρώνυμο ή επωνυμία στη 
περίπτωση των εταιρειών (πλην των ΙΜΕ -ΕΠΕ), αριθμός 
Φορολογικού Μητρώου, ειδικός αριθμός δικαιώματος 
(μόνο για τα Φ.Δ.Χ. αυτοκίνητα)] και υπό τον όρο ότι δεν 
έχει παρέλθει η ημερομηνία λήξης ισχύος της ηλεκτρονι¬ 
κής ετικέτας, τότε επιστρέφεται στην τερματική συσκευή 
αποτέλεσμα «έγκυρο ΗΑΣ» και ο έλεγχος θεωρείται επι¬ 
τυχής. Σε αντίθετη περίπτωση επιστρέφεται αποτέλεσμα 
«άκυρο ΗΑΣ» και επιβάλλονται από το όργανο ελέγχου 
οι κυρώσεις που προβλέπονται στο άρθρο 5. 

Άρθρο 5 

Μεταβατικές Διατάξεις - Κυρώσεις 

1. Οι ιδιοκτήτες των Τ.Λ.Δ.Χ., οι οποίοι δεν έχουν εφο¬ 
διάσει τα οχήματά τους με ηλεκτρονικά αναγνώσιμο 
σήμα (ηλεκτρονική ετικέτα) οφείλουν να τα εφοδιάσουν 
εντός τεσσάρων (4) μηνών από την έναρξη ισχύος της 
παρούσας απόφασης. Μετά την παρέλευση του προ- 
αναφερθέντος διαστήματος, εφόσον διαπιστωθεί από 
Αρχή Ελέγχου μη ύπαρξη ή η ένδειξη «άκυρο Η.Α.Σ» σε 
ΤΛΔΧ, επιβάλλεται πρόστιμο πεντακοσίων (500) ευρώ 
και αφαιρούνταιτα στοιχεία κυκλοφορίας του οχήματος 
(άδεια κυκλοφορίας και κρατικές πινακίδες) τα οποία 
διαβιβάζονται στην αρμόδια Περιφερειακή Υπηρεσία 
Μεταφορών και Επικοινωνιών της έδρας του οχήματος. 
Τα στοιχεία κυκλοφορίας επιστρέφονται, εφόσον ο ιδιο¬ 
κτήτης ή νομίμως εξουσιοδοτημένο από αυτόν πρόσω¬ 
πο, προσκομίσει βεβαίωση από Φορέα Χορήγησης ότι 
εγκαταστάθηκε το ηλεκτρονικά αναγνώσιμο σήμα στο 
εν λόγω όχημα ή προσκομίσει τη βεβαίωση της παρ. 3(ζ) 
του άρθρου 3 της παρούσας απόφασης. Η καταλογιστική 
πράξη επιβολής του προστίμου επέχει θέση στοιχείων 
κυκλοφορίας του οχήματος για χρονικό διάστημα επτά 
(7) ημερών, κατά τη διάρκεια του οποίου απαγορεύεται 
η έξοδος του οχήματος απάτη χώρα. 

2. Εφόσον διαπιστωθεί από Αρχή Ελέγχου μη ύπαρ¬ 
ξη ή η ένδειξη «άκυρο Η.Α.Σ.» σε ΦΔΧ επιβάλλονται οι 
κυρώσεις της περίπτωσης 1.50 της παραγράφου 1 του 
άρθρου 4 του ν. 3446/06 (Α' 49), όπως ισχύει. 

3. Για τα ηλεκτρονικά αναγνώσιμα σήματα των Φ.Δ.Χ. 
και Τ.Λ.Δ.Χ. τα οποία έχουν χορηγηθεί έως τη δη μοσίευ- 
ση της παρούσας απόφασης και εμφανίζονται ενεργά 
(«έγκυρα»), η προθεσμία της υποχρέωσης αντικατάστα¬ 
σης τους , σύμφωνα με το άρθρο 1, λήγει με το πέρας 
της τετραετίας από την ημερομηνία έναρξης ισχύος της 
παρούσας. 

Άρθρο 6 

Διάθεση των τερματικών συσκευών 

Η διάθεση των τερματικών συσκευών του άρθρου 
4 στις αρχές ελέγχου γίνεται με απόφαση του Γενικού 
Γραμματέα Υποδομών και Μεταφορών. 


Εάν μετά το πέρας ενός έτους από την ημερομηνία 
θέσης σε ισχύ της παρούσας δεν έχουν διατεθεί τρι¬ 
ακόσιες (300) τερματικές συσκευές, οι Φορείς Χορή¬ 
γησης οφείλουν να διαθέσουν από κοινού, πέραν των 
50 συσκευών που υποχρεούται να διαθέσει έκαστος 
δυνάμει του άρθρου 2 της παρούσας, όσες συσκευές 
απαιτούνται για τη συμπλήρωση του αριθμού των τρι- 
ακοσίων (300). 

Η μη συμμόρφωση των Φορέων Χορήγησης προς τα 
ανωτέρω επιφέρει την προσωρινή αναστολή του δικαι¬ 
ώματος ως Φορέα Χορήγησης για χρονικό διάστημα έως 
την παράδοση των τερματικών συσκευών με απόφαση 
του Γενικού Γραμματέα Υποδομών και Μεταφορών. 

Άρθρο 7 

Ανάκληση του δικαιώματος 

Φορέα Χορήγησης ΗΑΣ 

Με απόφαση του Γενικού Γραμματέα Υποδομών και 
Μεταφορών, το δικαίωμα Φορέα Χορήγησης ΗΑΣ είναι 
δυνατό να ανακληθεί στις ακόλουθες περιπτώσεις: 

α) Εφόσον δεν πληρούνται οι όροι και οι προϋποθέσεις 
με τις οποίες χορηγήθηκε το δικαίωμα χορήγησης ΗΑΣ. 

β) Εφόσον ο Φορέας Χορήγησης δεν συμμορφώνεται 
στις διατάξεις της παρούσας. 

γ) Κατόπιν αιτήματος του Φορέα Χορήγησης. 

Άρθρο 8 

Από την έναρξη ισχύος της παρούσης, καταργού- 
νται οι αριθ. Γ5/39124/3125/08 (ΦΕΚ 213 Β') και αριθ. 
Γ456/34931/3345/13 (ΦΕΚ 2257 Β’) αποφάσεις, καθώς 
και οι τροποποιήσεις τους. 

Η ισχύς της απόφασης αυτής αρχίζει από την δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 2017 

Ο Υπουργός 

ΧΡΗΣΤΟΣ ΣΠΙΡΤΖΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























